Prin intermediul unui comunicat oficial "Regele" a transmis ca decizia de a renunta la Aganovic si Achim a fost una de natura tehnica.
"Clubul FC Viitorul doreste sa clarifice motivele pentru care s-a despartit in aceasta iarna de Adnan Aganovic si Vlad Achim.
Adevaratele motive pentru care s-au produs separarile de cei doi jucatori sunt doua, ambele pur tehnice:
1. Jucatorii nostri Razvan Marin (cel mai bun jucator de pana acum in pregatiri), Dragos Nedelcu si Florin Tanase (ambii aflati la lotul national) au crescut foarte mult, iar proiectul nostru are ca prioritate promovarea jucatorilor tineri.
2. Prioritatea in compartimentul median a fost achizitionarea unui jucator de picior stang, lucru pe care l-am reusit prin aducerea lui Pablo De Lucas. Toti jucatorii care au evoluat in linia mediana a Viitorului pe parcursul campionatului erau de picior drept (Filip, Nedelcu, Marin, Aganovic, Achim).
Clubul FC Viitorul le multumeste lui Adnan Aganovic si Vlad Achim pentru comportament, prestatie si pentru faptul ca au contribuit din plin la clasarea echipei constantene pe locul secund al clasamentului Ligii I", se arata in comunicatul dobrogenilor.
Aganovic si Achim au fost oameni de baza pentru Hagi in prima parte a acestui sezon, insa ambii si-au reziliat contractele cu Viitorul in iarna.
M.D.